બુધવારે મોડી રાત્રે મહેસાણાની લાયંસ હોસ્પિટલમાં હાઇ વોલ્ટેજ ડ્રામા સાથે સરદાર પટેલ ગ્રુપના અધ્યક્ષ લાલજી પટેલની ધરપકડ કરવામાં આવી. નોંધનીય છે કે મહેસાણામાં સરદાર પટેલ ગ્રુપ દ્વારા જેલભરો આંદોલન કરવામાં આવ્યું હતું. જે દરમિયાન કાયદો અને વ્યવસ્થા બગડી હતી અને પોલીસે કર્ફ્યુ લાદવો પડ્યો હતો. વળી આ આંદોલનમાં અનેક લોકો ઇજાગ્રસ્ત પણ થયા હતા અને સરકારી સંપત્તિને પણ નુક્શાન થયું હતું.